Source: http://dynasty2.pyhajarvi.fi/kokous/2018860-5.HTM
Timestamp: 2020-02-19 03:23:15+00:00

Document:
Ilmoitus luottamustoimiin palaamisesta 16.3.2018/Tikanmäki, Piippo, Leskinen ja Kärkkäinen-Rytkönen (pdf)
Kuntalain 85.2 §:n mukaisten selitysten vaatiminen / jatkotoimenpiteet
2089/03.06.00/2018
KHALL 12.02.2018 § 38
Kuntalain 85 §:n mukaan kunnan luottamushenkilö hoitaa tointaan virkavastuulla ja häneen sovelletaan rikoslain (39/1889) virkarikoksia koskevia säännöksiä.
Virkarikoksia ovat lahjusrikokset, virkasalaisuuden rikkominen, virka-aseman väärinkäyttäminen sekä virkavelvollisuuden rikkominen. Jos on todennäköisiä perusteita epäillä luottamushenkilön syyllistyneen toimessaan virkarikokseen tai muuten menetelleen siinä velvollisuuksiensa vastaisesti, kunnanhallituksen on vaadittava asianomaisilta selitys. Velvollisuuksien vastaisen menettelyn on liityttävä luottamustehtävän hoitoon.
Kaupungin tietoon on saatettu, että Ylivieska-Raahen käräjäoikeudessa on tulossa käsittelyyn asia R 17/4 Kyseisessä asiassa on kyse virka-aseman väärinkäyttäminen-rikosnimikkeellä nostetusta syytteestä. Kaupungin nykyisistä luottamushenkilöistä vastaajina ovat Marita Kärkkäinen-Rytkönen, Jorma Leskinen, Taimi Piippo ja Jukka Tikanmäki.
Kaupunginhallituksen on kuntalain 85.2 §:n mukaisesti vaadittava ko. asiassa vastaajina olevilta kaupungin luottamushenkilöiltä selitys asiasta.
Esityslistan liitteenä nro 4, on vaatimus kuntalain 85.2 §:n mukaisesta selityksestä.
1) vaatia kuntalain 85.2 §:n mukaiset selitykset Marita Kärkkäinen-Rytköseltä, Jorma Leskiseltä, Taimi Piipolta ja Jukka Tikanmäeltä. Selitykset on annettava kaupunginhallitukselle kirjallisesti 5.3.2018 mennessä.Selityksessä on vastattava ainakin liitteen 4 mukaisiin kysymyksiin.
2) saattaa kuntalain 85.2 §:n mukaisen selityksen vaatimisen tiedoksi kaupunginvaltuustolle.
1) vaatia kuntalain 85.2 §:n mukaiset selitykset Marita Kärkkäinen-Rytköseltä, Jorma Leskiseltä, Paavo Leskiseltä, Taimi Piipolta ja Jukka Tikanmäeltä. Selitykset on annettava kaupunginhallitukselle kirjallisesti 5.3.2018 mennessä.Selityksessä on vastattava ainakin liitteen 4 mukaisiin kysymyksiin.
Kaupunginhallitus hyväksyi vt. kaupunginjohtajan muutetun päätösehdotuksen.
Pöytäkirjan liitteenä nro 3 on vaatimus kuntalain 85.2 §:n mukaisesta selityksestä.
Jukka Tikanmäki poistui esteelisenä kokouksesta asian käsittelyn ajaksi (Hallintolaki 28 §).
KHALL 06.03.2018 § 65
Asiassa R 17/4 vastaajina olevilta luottamushenkilöiltä on saapunut selitykset. Jukka Tikanmäen, Taimi Piipon, Paavo Leskisen ja Marita Kärkkäinen-Rytkösen osalta saapunut ilmoitus toimii myös kuntalain 85 §:n mukaisena selityksenä. Ilmoituksen mukaan ko. neljä luottamushenkilöä pidättäytyvät kunnallisten luottamustehtävien hoitamisesta asian R 17/4 oikeudenkäynnin ajaksi, alkaen 1.3.2018.
Valtuuston tehtävänä on arvioida, onko luottamustoimesta pidättämiseen tarvetta. Luottamustoimesta pidättämisessä on kysymys hallinnollisesta toimenpiteestä, jolla pyritään turvaamaan:
- kunnan tehtävien asianmukainen hoitaminen;
- toiminnan luotettavuus ja uskottavuus, sekä
- epäillyn rikoksen häiriötön selvittäminen.
Yhteenveto selityksen antaneiden luottamushenkilöiden kunnallisista luottamustehtävistä on nähtävillä kokouksessa.
Saapuneet selitykset ovat esityslistan liitteenä nro 1.
1) merkitä tiedoksi saapuneet kuntalain 85 §:n mukaiset selitykset.
2) Merkitä tiedoksi ja saattaa edelleen kaupunginvaltuustolle tiedoksi, että 28.2.2018 annetun ilmoituksen mukaisesti Jukka Tikanmäki, Taimi Piippo, Paavo Leskinen ja Marita Kärkkäinen-Rytkönen pidättäytyvät kunnallisten luottamustehtävien hoitamisesta asian R 17/4 oikeudenkäynnin ajaksi, alkaen 1.3.2018.
3) ehdottaa kaupunginvaltuustolle, että valtuusto pidättää Jorma Leskisen luottamustoimistaan asian R 17/4 oikeudenkäynnin ajaksi. Pidättämispäätös pannaan täytäntöön heti.
1) merkitä tiedoksi saapuneet kuntalain 85 §:n mukaiset selitykset. Jorma Leskinen on täydentänyt antamaansa selitystä 5.3.2018.
3) Merkitä tiedoksi ja saattaa edelleen kaupunginvaltuustolle tiedoksi, että 5.3.2018 annetun ilmoituksen mukaisesti Jorma Leskinen pidättäytyy kunnallisten luottamustehtävien hoitamisesta asian R 17/4 oikeudenkäynnin ajaksi, alkaen 5.3.2018.
Muutetun päätösehdotuksen perustelu: koska kaikki asiassa R 17/4 vastaajina olevat kaupungin luottamushenkilöt ovat pidättäytyneet kunnallisista luottamustehtävistä oikeudenkäynnin ajaksi, pidättämisesitystä luottamustoimista ei tarvita.
Vt. kaupunginjohtajan muutettu päätösehdotus hyväksyttiin yksimielisesti.
Pöytäkirjan liitteenä nro 1 ovat saapuneet selitykset.
KHALL 26.03.2018 § 88
Kaupunginvaltuusto on merkinnyt tiedoksi 26.2.2018 § 16 kaupunginhallituksen päätöksen 12.2.2017 § 38.
Ylivieska-Raahen käräjäoikeus on antanut tuomion asiassa R 17/4, 16.3.2018. Ilmoituksella 16.3.2018 Jukka Tikanmäki, Taimi Piippo, Paavo Leskinen ja Marita Kärkkäinen-Rytkönen palaavat luottamustoimiinsa 16.3.2018.
Ilmoitus 16.3.2018 on liitteenä nro 1.
1. saattaa kaupunginvaltuustolle tiedoksi kaupunginhallituksen päätöksen 6.3.2018 § 65
2. merkitä tiedoksi ja saattaa edelleen kaupunginvaltuustolle tiedoksi ilmoituksen 16.3.2018, että Jukka Tikanmäki, Taimi Piippo, Paavo Leskinen ja Marita Kärkkäinen-Rytkönen palaavat luottamustoimiinsa 16.3.2018. Jorma Leskinen on palannut luottamustehtäviin päätöksenantopäivänä 16.3.2018.
Pöytkirja tarkastettiin tämän asian osalta kokouksessa.
Jukka Tikanmäki poistui esteellisenä kokouksesta asian käsittelyn ajaksi (Hallintolaki 28 §).
Pöytäkirjan liitteenä nro 1 on Ilmoitus 16.3.2018.

References: § 38
 § 65
 § 88
 § 16
 § 38
 § 65